อำเภอวัดสิงห์

วัดสิงห์ เป็นอำเภอหนึ่งของจังหวัดชัยนาท เป็นที่ตั้งของวัดปากคลองมะขามเฒ่าซึ่งมีพระเกจิอาจารย์ชื่อดังในอดีต คือพระครูวิมลคุณากร (ศุข เกสโร) หรือที่ชาวบ้านรู้จักในนาม หลวงปู่ศุข และเป็นต้นกำเนิดของแม่น้ำท่าจีนที่ปากคลองมะขามเฒ่า ช่วงผ่านจังหวัดชัยนาทเรียกว่า "แม่น้ำมะขามเฒ่า"ไฟล์:Wat Pak Klong MAKHAMTAO 03.jpg|thumb|วัดปากคลองมะขามเฒ่าและแม่น้ำท่าจีน|275x275px

**ที่ตั้งและอาณาเขต**
อำเภอวัดสิงห์มีอาณาเขตติดต่อกับเขตการปกครองข้างเคียงดังต่อไปนี้- ทิศเหนือ ติดต่อกับอำเภอหนองขาหย่างและอำเภอเมืองอุทัยธานี (จังหวัดอุทัยธานี)- ทิศตะวันออก ติดต่อกับอำเภอเมืองชัยนาท- ทิศใต้ ติดต่อกับอำเภอหันคา- ทิศตะวันตก ติดต่อกับอำเภอหนองมะโมง

**ประวัติ**
อำเภอวัดสิงห์สมัยก่อนไม่มีที่ทำการแน่นอน ต่อมาประมาณก่อนปี พ.ศ. 2449 ได้มีการก่อสร้างอำเภอขึ้นเป็นครั้งแรก ในที่ดินของหลวงชิงและคุณยายอึ่ง ในสมัยของหลวงไชยเขตต์ (พระยาธานินทร์ดกกิจ) นายอำเภอคนแรก ที่ว่าการอำเภอวัดสิงห์หลังแรกตั้งอยู่ฝั่งขวาของแม่น้ำท่าจีนเป็นอาคารไม้ ปัจจุบันเป็นที่ตั้งของสำนักงานเทศบาลตำบลวัดสิงห์ เมื่อปี พ.ศ. 2500 ได้มีการสร้างอาคารหลังใหม่เป็นอาคารไม้ 2 ชั้น ตั้งอยู่ที่หมู่ 3 ตำบลมะขามเฒ่า เนื้อที่ ประมาณ 40 ไร่ ต่อมาเมื่อปี พ.ศ. 2545 ได้มีการสร้างที่ว่าอำเภอหลังใหม่เป็นอาคารคอนกรีต 2 ชั้น เนื่องจากอาคารเดิมชำรุดทรุดโทรม ซึ่งได้เปิดใช้อาคารเป็นทางการเมื่อวันที่ 11 กันยายน พ.ศ. 2546 เป็นต้นมา 
ท้องที่อำเภอวัดสิงห์มีตลาดเป็นที่ประชุมชน มีบ้านเรือนราษฎรตั้งอยู่เป็นปึกแผ่น มีการคมนาคมและการค้าขายเจริญมาก ยังขาดการบำรุงรักษา ทางราชการจึงได้จัดตั้ง "เทศบาลตำบลวัดสิงห์" ขึ้น เพื่อบำรุงความสุขและความสะดวกของประชาชนให้ยิ่งขึ้น ในวันที่ 14 มีนาคม พ.ศ. 2480 เป็นเทศบาลตำบลแห่งแรกของจังหวัดชัยนาท ซึ่งจัดตั้งขึ้นหลังเทศบาลเมืองชัยนาทเพียง 3 เดือน จึงนับได้ว่าอำเภอวัดสิงห์เป็นอำเภอที่มีความเจริญมากมาตั้งแต่ในอดีต สมัยจอมพล ป. พิบูลสงครามเป็นนายกรัฐมนตรี บริเวณด้านตะวันตกของเทศบาลเป็นสถานที่ชุมนุมการค้า จำเป็นที่จะต้องขยายตลาดวัดสิงห์ออกไปให้พ้นจากคันกั้นน้ำของเขื่อนเจ้าพระยา จึงปรับปรุงเขตเทศบาลเสียใหม่ เพื่อขยายเขตให้เหมาะสมแก่การปกครองและทะนุบำรุง และตัดพื้นที่ตำบลอื่นที่อยู่ในเขตเทศบาลมารวมอยู่ในตำบลเดียว เพื่อให้พื้นที่บริเวณเทศบาลอยู่ในเขตการปกครองของตำบลเดียวและเพื่อประโยชน์ในการดูแลเทศบาล - วันที่ 4 มิถุนายน 2449 สร้างที่ว่าการอำเภอวัดสิงห์ แขวงชัยนาท- วันที่ 4 มกราคม 2473 ตั้งตำบลหนองน้อย แยกออกจากตำบลวัดสิงห์ และตำบลหนองขุ่น ตั้งตำบลหนองมะโมง แยกออกจากตำบลกุดจอก- วันที่ 14 มีนาคม 2480 ยกฐานะท้องที่บางส่วนของตำบลวัดสิงห์ จัดตั้งเป็น เทศบาลตำบลวัดสิงห์- วันที่ 10 มิถุนายน 2490 ตั้งตำบลหนองขุ่น แยกออกจากตำบลบ่อแร่ ตำบลมะขามเฒ่า และตำบลหนองบัว ตั้งตำบลหนองมะโมง แยกออกจากตำบลกุดจอก- วันที่ 31 ธันวาคม 2497 เปลี่ยนแปลงเขตเทศบาลตำบลวัดสิงห์ เพื่อความเหมาะสมแก่การบริหารกิจการท้องถิ่น โดยขยายพื้นที่ไปถึงหมู่ 3 บางส่วน ตำบลมะขามเฒ่า และหมู่ 5 บางส่วน ตำบลหนองบัว- วันที่ 22 กุมภาพันธ์ 2498 โอนพื้นที่หมู่ 3 ตำบลมะขามเฒ่า และหมู่ 5 ตำบลหนองบัว (เฉพาะส่วนที่ถูกตัดเข้าในเขตเทศบาลตำบลวัดสิงห์) ไปรวมกับตำบลวัดสิงห์- วันที่ 30 ตุลาคม 2522 ตั้งตำบลวังตะเคียน แยกออกจากตำบลหนองมะโมง- วันที่ 12 กรกฎาคม 2526 ตั้งตำบลสะพานหิน แยกออกจากตำบลกุดจอก- วันที่ 25 กันยายน 2527 ตั้งตำบลวังหมัน แยกออกจากตำบลหนองน้อย- วันที่ 26 มิถุนายน 2539 แยกพื้นที่ตำบลหนองมะโมง ตำบลวังตะเคียน ตำบลสะพานหิน และตำบลกุดจอก อำเภอวัดสิงห์ มาตั้งเป็น กิ่งอำเภอหนองมะโมง ขึ้นกับอำเภอวัดสิงห์- วันที่ 8 กันยายน 2550 ยกฐานะจากกิ่งอำเภอหนองมะโมง อำเภอวัดสิงห์ เป็น อำเภอหนองมะโมง

**การแบ่งเขตการปกครอง**

**การปกครองส่วนภูมิภาค**
อำเภอวัดสิงห์แบ่งพื้นที่การปกครองออกเป็น 7 ตำบล 47 หมู่บ้าน ได้แก่

**การปกครองส่วนท้องถิ่น**
ท้องที่อำเภอวัดสิงห์ประกอบด้วยองค์กรปกครองส่วนท้องถิ่น 7 แห่ง ได้แก่- เทศบาลตำบลวัดสิงห์ ครอบคลุมพื้นที่ตำบลวัดสิงห์ทั้งตำบล (มีฐานะเป็นท้องถิ่นเทศบาลตำบลนับแต่แรกตั้ง)- เทศบาลตำบลหนองน้อย ครอบคลุมพื้นที่ตำบลหนองน้อยทั้งตำบล- เทศบาลตำบลหนองขุ่น ครอบคลุมพื้นที่ตำบลหนองขุ่นทั้งตำบล- องค์การบริหารส่วนตำบลมะขามเฒ่า ครอบคลุมพื้นที่ตำบลมะขามเฒ่าทั้งตำบล- องค์การบริหารส่วนตำบลหนองบัว ครอบคลุมพื้นที่ตำบลหนองบัวทั้งตำบล- องค์การบริหารส่วนตำบลบ่อแร่ ครอบคลุมพื้นที่ตำบลบ่อแร่ทั้งตำบล- องค์การบริหารส่วนตำบลวังหมัน ครอบคลุมพื้นที่ตำบลวังหมันทั้งตำบล

**อ้างอิง**
วัดสิงห์